Oprah dra Gert-Johan Coetzee by Global Citizen fees | Maroela Media
Oprah dra Gert-Johan Coetzee by Global Citizen fees
Oprah Winfrey het Gert-Johan se ateljee besoek tweryl sy in Suid-Afrika was. (Foto: Verskaf)
Die gewilde Afrikaanse ontwerper Gert-Johan Coetzee het ŉ belangrike internasionale veertjie in sy hoed gesteek toe Oprah Winfrey Sondag op die Global Citizen‑feesverhoog verskyn het in ŉ vloeiende songeel sykaftan wat hy vir haar geskep het.
Winfrey het die gehoor by die FNB-stadium toegespreek oor wat dit beteken om ŉ wêreldburger te wees, en het genoem hoe belangrik gemeenskap is, en om uit te reik en ander te laat voel hulle is spesiaal en nie alleen nie. Die fees het sterre soos Beyoncé, Jay-Z, Coldplay, Ed Sheeran en Trevor Noah na SA gelok om die 100ste herdenking van Nelson Mandela se verjaardag te vier.
“Ek het altyd gedink dit is omdat Madiba ’n wêreldburger was dat hy werklik gesien het hoe die mag van een kan lei na die bemagtiging van baie,” het Winfrey gesê.
Coetzee het van vandeesweek bevestig dat die gewilde televisie-vrou verlede week sy ateljee kom besoek het en hom en sy span met haar grasie, humorsin en groot hart betower het.
“Dit was so ’n eer om haar te ontvang, en om die geleentheid gebied te word om iets regtig spesiaal vir haar te maak om te dra,” het Coetzee gesê.
Oprah dra ‘n Gert-Johan Coetzee-skepping (Foto: Getty Images)
Die kaftan is uit gedrapeerde sy in ’n ryk skakering van geel gemaak met ’n band om die middel wat met tradisionele Afrikakrale en Swarovski‑kristalle versier is.
Coetzee is wel bekend met Winfrey se Suid-Afrikaanse belange, as ’n vorige mentor van een van die studente wat by die Oprah Winfrey Leierskapakademie vir Meisies in Henley-on-Klip gegradueer het as deel van sy eie beursprogram.
“Ek het nog altyd wonderlike, uiters professionele ervarings met me. Winfrey se skool gehad, so dit was regtig ŉ plesier om haar te ontmoet en eerstehands te ervaar hoekom die akademie so ’n aura van uitmuntendheid uitstraal,” het Coetzee gesê. “Ons sien daarna uit om die verhouding verder te ontwikkel.”
Coetzee het al voorheen vir ander bekendes soos Kourtney Kardashian, Kelly Rowland en Kristin Cavallari uitrustings gemaak.
“Dit was ŉ eer om vir Oprah in my ateljee te hê. Sy is so wonderlike, nederige, oorspronklike siel,” het Coetzee saam met ŉ foto van hom en Winfrey op Instagram geskryf.
Deel van: Bekendes, Leefstyl
Global Citizen matriek-app mode
Video: Meer as 50 SA kunstenaars vereer Johnny Clegg
Leandie: ŉ Klerereeks, dagbeplanner en nou ook wyn!
Dankie tog dat met die volgende verering is ek (hopelik) onder die kluite en vergeet. Groot is die genade om deur God onthou te word en nie aardse wesens wat my verafgod . . .
Klip · 1 week gelede
Is hulle ook beroof?
thea · 1 week gelede
ai ai die rok lyk nie na iets veel nie
gewone snit, met n bietjie kraletjies by die borslyn
niks om oor huis toe te skryf nie
‘n Dieet van Suur Pruime en Bittergal · 1 week gelede
Hoekom is sommige kommentators so suur en verbitterd? Is daar absolut niks in die lewe wat ooit goed is nie?
Gert-Johan jou briljante talente is reeds erken in eerste wêreldse lande waar die mense ontwikkeld en 100 maal meer gesofistikeerd is. Hier gaan die meeste vroue met sweetpakke en spykerhakskoene, pep t-shirts en kortbroeke en sloffies met vuil toonnaels en gebarste hakke winkels toe. Wel gedaan met jou prestasie veral in aggenome dat jy in ‘n derde wêreldse Afrika land woon.
Arsēne Lupin · 1 week gelede
Ek dinknie daar is iets verkeerd met ‘n Pep t-hempie nie. Nie almal Kan Queenspark bekostig nie.
Baie pragtig Gert -Johan Coetzee.
Jou God gegewe talent is daar vir almal.
Ek is mal oor kaftan’s en sy dra dit met soveel grasie.
daar niks verkeerd met pep klere nie
ek het in my kas queenspark miladys, edgars woolworths donna Claire, pep klere
ek dra dit smaakvol
en ek betaal dit my self
ek wonder of Oprah betaal het???
ek glo die jong man het talent
Nets · 1 week gelede
Al dra n “skaap” ñ goue ring! Lyk vir soos ñ vla advertensie.